"Татар Җыры"на - 20! Казанда масштаблы шоуның режиссеры Лина Арифуллина булачак

	1 декабрьда “Пирамида” концертлар залында 20 еллык юбилеен билгеләп узачак “Татар Җыры” фестиваленә билетлар инде сатыла да башлады. Республика тормышының дәрәҗәле вакыйгасына әверелгән музыкаль чарага быел кызыксыну тагы да артты. Әмма оештыручалар булачак шоуның бөтен нечкәлекләрен әлегә сер итеп тота. 	 Шулай да кайбер детальләр инде мәгълүм. Әйтик, масштаблы шоуның режиссеры кем булачагы ачыкланды. Әлеге вазыйфаны бу юлы Рәсәйнең танылган режиссеры һәм продюсеры Лина Арифуллина башкарачак. Күпләр аны 2000 еллар башында гөрләп узган “Фабрика звезд” телевизион тапшыруы аша белә. Бүген дә Лина Арифуллина илебезнең иң популяр йолдызлары белән хезмәттәшлек итә. Үз командаңа шундый профессионалны чакыру алу – зур бәхет! Фестивальне куюда аның яңа карашы, әлбәттә, үз нәтиҗәсен бирми калмас. 
	---	
Барс-Медиа

	№ --- | 17.10.2019	


